Üha rohkem läheb tööga seoses vaja Photoshopi üksikasjalikumat tundmist. Kuigi seni olen oma fotode puhul Photoshoppi kasutades piirdunud tonaalsuse ja kontrastsuse paika timmimise ning piltide kadreerimisega, siis inimesi ja akte pildistades läheb paraku rohkem teadmisi vaja.
Niisiis ootabki mind järgmisel nädalal ees kolmepäevane enesetäiendus Photoshopi vallas. Youtube’is leidub tohutult erinevaid õpetusi konkreetsete PS tööriistade kasutamiseks, leidub ka nalja ja näiteid totaalsest muutumisest. Nagu nt see.
Arvatakse, et ca 99% moeajakirjade fotodest on korralikult ümber töödeldud. Veider mõelda, kuidas ühe programmi abil saab kujundada illusiooni täiuslikest inimestest ja sageli nii veenvat. Mitte, et ma fototöötlust sellisel määral pooldaksin, ent eelneva näite põhjal võib ehk öelda, et see on lausa kunst omaette.